
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés 

Közvilágítás karbantartására, üzemeltetésére 
Martfű Város Önkormányzata Képviselő-testületének 

2015. szeptember 30-i ülésére

Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

Martfű Város közvilágításának karbantartására az Önkormányzatnak az E.ON csoport EHSZER Kft.-jével van határozott idejű szerződése, amely szerződés 2015.09.30-én lejár.
Martfű Város Önkormányzata kérésére a közvilágítás karbantartására, üzemeltetésére három árajánlat érkezett, amelyek közül a legkedvezőbb a Sistrade Kft. ajánlata.

Az ajánlat 1.914.700,- Ft + Áfa/év szolgáltatási díjat tartalmaz (2.050,- Ft/lámpatest/év + Áfa), amely az eddigiekhez képest 16,32 % -al alacsonyabb díj.

A megkötendő szerződés 2015.10.01 – 2016.09.30-ig, határozott időre szól, és az alábbi szolgáltatási tevékenységek elvégzését tartalmazza:

· a kisülőcsöves lámpatestek karbantartása, javítása valamint fényforrás- és előtétcseréjének költségét,

· folyamatosan fogadja a lakossági és önkormányzati közvilágítási hibabejelentéseket telefonon, illetve elektronikus formában
· a Hálózati Engedélyes feladatkörébe tartozó, a Szolgáltató tudomására jutott hibákat Szolgáltató haladéktalanul jelzi a Hálózati Engedélyes felé
· havonta egy alkalommal a berendezések helyszíni ellenőrzését.

A megkötendő szerződés tervezetét előterjesztésemhez mellékelem.
Kérem előterjesztésem megtárgyalását és az alábbi határozati javaslat elfogadását.
Határozati javaslat: 

Martfű Város Önkormányzata Képviselő-testületének
……./2015. (…….) határozata

Közvilágítás karbantartásáról, üzemeltetéséről 

Martfű Város Önkormányzata Képviselő-testülete megtárgyalta a Közvilágítás karbantartására, üzemeltetésére vonatkozó előterjesztést, és az alábbiak szerint döntött:

Martfű Város Önkormányzatának Képviselő-testülete felhatalmazza a polgármestert, hogy a Közvilágítás karbantartására, üzemeltetésére vonatkozó, a határozat mellékletét képező szerződést 2015.10.01 - 2016.09.30 időszakra a Sistrade Kft.-vel 1.914.700,- Ft + Áfa/év szolgáltatási díjjal megkösse.
Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület, Helyben
3. Sistrade Kft.
4. Pénz- és adó-ügyi iroda, Helyben

5. Városfejlesztési- és üzemeltetési iroda, Helyben
Martfű, 2015. szeptember 23.

                                                                          

Dr. Papp Antal 

                                                                         

polgármester

Látta: Szász Éva jegyző

